Publication: Magyar Közlöny
Issue: MK-2002-43 (Year: 2002, Number: 43)
Era: 1990-2004
Section: — az 1995. évi LXVI. törvény szerinti iratkezelést,
Paragraph Index: 1033

2. A munkaterület leírása A múzeumi gyûjtemény- és raktárkezelõi szakképesítéssel rendelkezõ munkatárs a társadalomtudományokkal foglalkozó múzeumokban õrzött mûtárgyak kezelését, nyilvántartását, a mûtárgyak fizikai, kémiai és biológiai károsodásának megelõzési munkáit, a mûtárgyraktárak tárgyi feltételeinek kialakítását és megõrzését; a raktárak klimatikus (hõ-, pára- és fény-) viszonyainak, tûz- és kártevõk elleni védelmének, vagyonbiztonságának és rendezettségének folyamatos ellenõrzését végzi. A munkájához tartozó ellenõrzések során szerzett tapasztalatai alapján javaslatot tesz a gyûjtemények vezetõinek a károsodást megelõzõ intézkedések megtételére. A raktárakban õrzött mûtárgyak állapotának folyamatos ellenõrzése alapján intézkedik a károsodott mûtárgy elkülönítésérõl, javaslatot tesz a restaurátori feladatok elvégeztetésére. Közremûködik a gyûjteményraktárakban õrzött mûtárgyak nyilvántartásba vételének elõkészítésében. Gondoskodik a mûtárgyak múzeumon belüli, illetve múzeumon kívüli mozgatásával kapcsolatos — a nyilvántartási szabályzatban elõírt — kezelési eljárások betartásáról, és elvégzi az ehhez kapcsolódó adminisztratív feladatokat. Szabályosan és folyamatosan gondozza (vezeti) a mûtárgynyilvántartásban elõírt nyomtatványokat. Amennyiben a múzeumban a nyilvántartást számítógépen végzik, alkalmazza és folyamatosan számítógépen vezeti a mûtárgynyilvántartást, gondozza és karbantartja az adatokat. Kezeli és a szabályoknak megfelelõen készíti a fotónyilvántartást, hagyományos módon vagy számítógépen. Gondozza a fotónegatívokat. Gondoskodik a raktárak tisztán tartásáról, a rendszeres takarításról és fertõtlenítésrõl. Rendszeresen ellenõrzi és regisztrálja a raktári biztonsági berendezések mûködését, szükség esetén intézkedik a biztonságot veszélyeztetõ mûködési hibák haladéktalan elhárításáról. Folyamatosan ellenõrzi a mûtárgyvédelmet szolgáló egyéb technikai berendezéseket (hõmérõk, páramérõk stb.), és gondoskodik azok rendszeres karbantartásáról. Rendszeresen ellenõrzi a raktáron kívül, például kiállításon elhelyezett mûtárgyak környezetét. Veszélyeztetés esetén gondoskodik a mûtárgy védelmérõl. III. A szakképesítés szakmai követelményei A múzeumi gyûjtemény- és raktárkezelõ ismerje a múzeumok kialakulásának egyetemes és magyar történetét, rendszerét. Ismerje a magyarországi országos múzeumok struktúráját, gyûjteményeit és részletesen annak a múzeumnak a gyûjteményeit, a múzeum felépítését, ahol a gyakorlatát végzi. Rendelkezzen olyan anyagismerettel, hogy képes legyen megkülönböztetni a gyûjteményekben õrzött tárgyakat anyaguk szerint. Rendelkezzen annyi muzeológiai ismerettel, hogy a múzeumba kerülõ mûtárgyakat meg tudja különböztetni jellegük szerint. Ismerje fel a különbözõ anyagokból készült tárgyakon a fizikai, kémiai, biológiai károsodásokat, és meg tudja határozni azok okait. Ismerje a múzeumokra vonatkozó jogszabályokat, az intézmény belsõ életét és mûködését meghatározó ügyrendet. Legyen tisztában a múzeumi nyilvántartás szabályaival, és tudja alkalmazni azokat a hagyományos módon, illetve számítógépen egyaránt. A tevékenység gyakorlása során elõforduló legfontosabb feladatcsoportok:

Source: https://magyarkozlony.hu/hivatalos-lapok/64ebf3aed713276380303c2bff2be3b8fff5a054/dokumentumok/702ffd5429fdf78b675b7dee4704804e52733bb5/letoltes